Pirkimo specialiųjų sąlygų 2.2. priedas „Saugumo reikalavimai“

TECHNINĖS SPECIFIKACIJOS
PRIEDAS NR. 2 
TIEKĖJO DOKUMENTŲ SAUGOJIMO PATALPOMS IR DOKUMENTŲ APSAUGAI KELIAMI REIKALAVIMAI

	Saugumo
priemonių
tipai
	Informacija apie saugumo priemones

	Vidaus
politikos
atitikimas
	Tiekėjas yra paskelbęs ir įgyvendina bei prižiūri vidaus saugumo politiką, kuri:
a) reikalauja, kad Tiekėjo darbuotojai saugotų Užsakovo duomenis konfidencialiai ir užtikrintų Tiekėjo technines ir organizacines priemones, nustatytas Užsakovo duomenims apsaugoti;
b) reglamentuoja:
i) kompiuterių, nešiojamųjų prietaisų, el. pašto ir interneto naudojimą;
ii) kaip apsaugoti įmonės informaciją ir asmens duomenis.
Tiekėjas privalo:
a) apmokyti savo darbuotojus ir trečiąsias šalis (pvz., subtiekėjus) šios politikos ir susijusių IT bei saugumo klausimais;
b) reikalauti, kad darbuotojai ir trečiosios šalys laikytųsi šios politikos;
c) darbuotojams ir subtiekėjams specialiai nurodant nedalinti ir neužsirašyti slaptažodžių.

	Fizinės
apsaugos
kontrolė
	Tiekėjas kontroliuoja prieigą prie savo pastatų ir patalpų, kuriuose gali būti tvarkomi Užsakovo duomenys, įskaitant:
a) prieigos korteles, vaizdo stebėjimą ar kitus patikrinimus (arba bet kurį iš aukščiau paminėtų variantų, kuris užtikrina duomenų saugumą);
b) automatinius prieigos (ir bandymų prieiti) stebėjimo mechanizmus bei pavojaus signalų įjungimas neteisėtos prieigos ar neteisėtų bandymų prieiti atvejais;
c) patalpos turi būti užrakintomis durimis su prieigos kontrolės sistema (elektroninių kortelių skaitytuvai arba PIN kodų įvedimo įrenginiai); neturintys leidimo asmenys negali patekti į patalpas be lydimojo asmens;
d) visos įėjimo ir išėjimo vietos privalo būti stebimos vaizdo stebėjimo kameromis, kurių įrašai saugomi ne mažiau kaip 90 (devyniasdešimt) kalendorinių dienų; prieiga prie įrašų turi būti ribota ir registruojama;
e) patalpose turi veikti priešgaisrinė aptikimo ir gesinimo sistema, atitinkanti galiojančius Lietuvos Respublikos priešgaisrinės saugos normatyvus;
f) turi būti užtikrintas tinkamas mikroklimatas; aplinkos parametrai turi būti automatiškai stebimi ir registruojami; nukrypus nuo normos – automatiškai siunčiamas įspėjimas atsakingam asmeniui;
g) dokumentų saugojimo patalpose turi veikti autonominis elektros maitinimo šaltinis (UPS), užtikrinantis tęstinį elektros tiekimą ne trumpiau kaip 4 valandas elektros tiekimo sutrikimo atveju;
h) Tiekėjo patalpose, kuriose saugomi ar tvarkomi Užsakovo dokumentai, negali lankytis nedirbantys asmenys (lankytojai, pristatymo kurjeriai ir pan.)
Be to, kai Užsakovo duomenys saugomi ne Užsakovo sistemose, Tiekėjas turi užtikrinti, kad būtu naudojami automatiniai mechanizmai tose vietose, kur saugomi Užsakovo duomenys, kad būtu galima stebėti aplinką ir sukelti aliarmą, esant netinkamoms kompiuterių ar dokumentų saugojimo, naudojimo sąlygoms ir (be kita ko) gaisro, temperatūros, klimatinių sąlygų, elektros energijos ar drėgmės pavojams.


	Įrenginių
apsauga
	Tiekėjas privalo:
a) apdoroti Užsakovo duomenis
i) tik per įrenginius (įskaitant tarnybines stotis, kompiuterines darbo vietas (pvz., stalinius ir nešiojamuosius kompiuterius) ir nešiojamuosius įrenginius (pvz., PDA, išmaniuosius telefonus ir t.t.)), kuriuos veiksmingai kontroliuoja Tiekėjas, arba
ii) Tiekėjo kontroliuojamose programose, ir
iii) abiem atvejais tinkamai apsaugoti Užsakovo duomenis saugojimo, apdorojimo ir perdavimo metu;

	Sistemų
valdymas ir
infrastruktūros
saugumas
	Kai Užsakovo duomenys yra tvarkomi Tiekėjo sistemoje, ir kai Tiekėjas tvarko Užsakovo duomenis Užsakovo sistemoje ir gali kontroliuoti šią sistemą, Tiekėjas privalo:
a) apriboti prieigą prie sistemų, kuriose yra Užsakovo duomenys, įskaitant:
i) apriboti asmenų, turinčių privilegijuotą prieigą, skaičių;
ii) apriboti vartotojų prieigą tik tose sistemos dalyse, prie kurių jiems reikia prieigos, kad galėtų atlikti savo darbą;
iii) apriboti laiką, per kurį jie gali naudotis duomenimis;
b) peržiūrėti vartotojų prieigos teises, kuriomis naudojasi Tiekėjas tokiu dažnumu, kokio reikalauja Tiekėjo saugos politika, ir bet kokiu atveju ne rečiau kaip vieną kartą per pusę metų;
c) užtikrinti, kad darbuotojai, turintys prieigą prie sistemos, elgtųsi atsakingai ir atsargiai;
d) prižiūrėti prieigos prie sistemų kontrolės sąrašus ir privilegijas suteiktas vartotojams;
e) išjungti ar panaikinti vartotojo prieigos teises, kai vartotojui tokių prieigos teisių nebereikia;
f) turėti procesą, užtikrinantį, kad prieigos teisės Tiekėjo sistemoms ir kitoms sistemoms (pvz., Užsakovo sistemoms), kurioms Tiekėjas (pats arba per trečiąją šalį) suteikė prieigą, būtų panaikintos pasibaigus darbo sutarčiai;
g) tais atvejais, kai Tiekėjui reikia prieigos prie Užsakovo duomenų ar jų kopijų programinės įrangos kūrimo ar testavimo tikslais, apsaugoti Užsakovo duomenis su tais pačiais prieigos prie duomenų apribojimais, kokie taikomi Užsakovo duomenims darbinėje sistemos aplinkoje;
h) turėti techninių ir organizacinių priemonių (apimančių kompiuterių sistemos autentifikavimą, autorizaciją ir apskaitą) specifikacijas, reikalingas tvarkomų duomenų konfidencialumui, vientisumui ir prieinamumui užtikrinti;
i) įsitikinti, kad pagrindinės Užsakovo duomenų versijos yra saugomos tarnybinėse stotyse, kurios kontroliuoja Tiekėjas ir kurios yra apsaugotos ir kurios turi ribotą prieigą;
j) įdiegti ir atnaujinti tinkamą apsaugą nuo kenkėjiškos programinės įrangos.
Tiekėjas privalo kontroliuoti prieigą prie Tiekėjų sistemų:
a) užtikrinant interneto saugumą, naudojant ugniasienes ir kitas priemones, skirtas kovoti su nesankcionuotais bandymais patekti į internetu prieinamas programas, svetaines ar paslaugas arba naudotis internetu perduodamais duomenimis;
b) apribojant prieigą prie sistemos funkcijų (įskaitant sistemos konfigūracijos parametrus) ir kitų įrankių, reikalingų sistemos saugumui užtikrinti;
c) taikant kriptografines apsaugos priemones duomenims, naudojamiems autentifikacijai (pvz., taikant maišos (hash) metodą slaptažodžiams perduoti naudojant pramonėje priimtus saugos algoritmus);
d) sukuriant ir (arba) panaikinant vartotojo paskyras, leidžiančias autentifikavimą ir prisijungimą single-sing-on būdu, kai naudojama galiojanti individuali vartotojo paskyra ir slaptažodis;
e) taikant slaptažodžio vykdymo politiką, pagal kurią kiekvienas slaptažodis susidarytų iš 9 ar daugiau ženklų ir bent tris iš šių keturių simbolių grupių: (i)
mažosios raidės (nuo a iki z); (ii) didžiosios raidės (nuo A iki Z); (iii) skaitmenys (nuo 0 iki 9); ir (iv) specialieji ženklai (tokie kaip!, $, #,%);
f) automatizuojant slaptažodžio pakeitimus, kai po nustatyto laiko tarpo pasibaigia slaptažodžio galiojimas, reikalaujantis sukurti naują slaptažodį;
g) automatizuojant vartotojo paskyros blokavimą po 5 nesėkmingų prisijungimo bandymų;
h) automatizuojant nenaudojamų prisijungimo sesijų blokavimą po nustatyto (bet ne ilgesnio kaip 15 minučių) laikotarpio;
i) tvarkant ir valdant vartotojo teises, prisijungimus ir slaptažodžius.

	Vidaus
saugumo
valdymo
procedūros
	Tiekėjas, jei Užsakovo duomenis apdorojami ne tiesiogiai Užsakovo sistemose, sukuria ir įgyvendina vidaus saugumo valdymo procedūras, apimančias bent jau šiuos elementus:
a) duomenų tvarkymo teisių Tiekėjo sistemose užsakymas ir patvirtinimas, tokių teisių suteikimas sistemose ir kas yra atsakingas už tokių teisių užsakymą, patvirtinimą, suteikimą ir peržiūrą;
b) metodai ir priemonės vartotojų autentifikavimui bei tokių metodų ir priemonių tvarkymo ir naudojimo procedūros;
c) kaip kurti ir naudoti sistemos duomenų kopijas, programų ir įrankių skirtų
sistemų atsarginėms kopijoms kurti, kaip sukurti ir prižiūrėti sistemos duomenis, reikalingus Sistemos testavimui ir perkėlimui;
d) tinkamą visų kopijų, reikalingų sistemos atkūrimui, archyvavimui ir kitiems tikslams, apsaugą;
e) kaip apsaugoti sistemas nuo neteisėtos prieigos;
f) kaip registruojama, kas turėjo prieigą naudotis Sistemomis, registruojant tokios prieigos datą ir apimtį;
g) kaip atlikti duomenų apdorojimo laikmenų ir sistemų peržiūras ir priežiūrą;
h) kaip saugiai naikinti informaciją, kurios nebereikia saugoti;
i) saugumo incidentų nustatymo ir prevencijos procedūros, įskaitant turto valdymą; poveikio vertinimą ir skubų ištaisymą ir eskalavimą visoms tinkamoms šalims.

	Apdorojami
Užsakovo
duomenys
	Kai Užsakovo duomenys neapdorojami tiesiogiai Užsakovo sistemose, Tiekėjas prižiūri ir vykdo procedūras, susijusias su informacijos ir Užsakovo duomenų perdavimu ir apsauga, įskaitant:
a) verslo korespondencijos ir kitų įrašų saugojimo ir šalinimo gairių tvarkymą;
b) politiką, reglamentuojančią trečiųjų šalių programinės įrangos ir duomenų atsisiuntimą, naudojimą ir saugojimą;
c) Užsakovo duomenų, perduodamų elektroniniu būdu tarp sistemų (Tiekėjo ar kitų šalių įrenginiuose), saugumo užtikrinimą;
d) išimamų ir nešiojamų laikmenų tvarkymo laikantis geros saugumo praktikos, įskaitant:
i) juos laikyti apsaugotoje ir saugioje aplinkoje pagal gamintojo specifikacijas;
ii) užtikrinant saugų jų gabenimą, ištrynimą ir sunaikinimą;
iii) atsarginių laikmenų saugojimą atokioje vietoje pakankamu atstumu, kad būtų išvengta bet kokios žalos, padarytos įvykus nelaimei pagrindinėje vietoje;
e) Užsakovo duomenų apsauga perdavimo metu naudojant gerąsias saugumo praktikas, tokias kaip šifravimas ir prieigos valdymas;
f) apribojimą prieigų prie Užsakovo duomenų tiems darbuotojams, kuriems reikia prieigos paslaugų teikimo tikslais, ir užtikrinti, kad toks personalas tvarkytų tokius Užsakovo duomenis tik tiek, kiek būtina paslaugoms teikti;
g) ištrynimą visų Užsakovo duomenų, Užsakovui raštu patvirtinus Tiekėjui, kad bet kokie Užsakovo duomenys, grąžinti Užsakovui, buvo sėkmingai gauti.

	Įrangos
valdymas
	Nutraukiant Įrangos eksploatavimą arba sunaikinti Įrangą, kurioje yra Užsakovo duomenys, Tiekėjas turi užtikrinti, kad:
a) įranga yra negrįžtamai sunaikinta; arba
b) Užsakovo duomenys ir susijusi informacija yra neatstatomai ištrinta prieš nutraukiant įrangos eksploataciją ar sunaikinant įrangą.

	Perdavimas
	Tiekėjas neperdavinės ir neprašys vartotojų perduoti nešifruotus slaptažodžius per sistemas ar tarp sistemų.
Tiekėjas nenaudos ir neleis naudoti Užsakovo duomenų talpinimui ar perdavimui:
a) ne įmonės el. pašto paskyras (pvz., „Yahoo!“, „Gmail“ ir kt.);
b) neapsaugotas; arba
c) vartotojų dalijimosi failais paslaugas.
Tiekėjas nesius jokių nešiojamų diskų ar laikmenų (pvz. USB), kuriuose yra
Užsakovo duomenys, jokiems gavėjams jokiomis pašto ar pasiuntinių tarnybomis, išskyrus atvejus, kai tai yra iš anksto raštiškai sutarta su Užsakovo paskirtu atstovu. Jei Tiekėjas prašo ir gauna tokį rašytinį sutikimą, toks patvirtinimas galioja tik tokiam individualiam perdavimui.

	Peržiūra,
ataskaitos,
pranešimai
	Tiekėjas imasi reikiamų veiksmų, tam kad patikrinti ir užtikrinti:
a) atitikimą šio Sutarties priedo reikalavimams;
b) kad priemonės, kurių Tiekėjas imasi pagal šio priedo reikalavimus, yra veiksmingos siekiant gerosios saugumo praktikos.
Jei Tiekėjo veikla, susijusi su Sutartimi, apima internetinį ar mobilųjį sprendimą:
a) Tiekėjas ne rečiau kaip kartą per 6 (šešis) mėn. atlieka tokio internetinio ar mobiliojo sprendimo saugumo vertinimus (įskaitant testų atlikimą) ir aptaria rezultatus su Užsakovu;
b) Užsakovas, suderinęs su Tiekėju, gali pats įvertinti tokio internetinio ar mobiliojo sprendimo saugumą.
Tiekėjas ne rečiau kaip kartą per ketvirtį (arba kitą laikotarpį, sutartą su Užsakovu) pateikia Užsakovui išsamias ir lengvai suprantamas apžvalgas apie:
a) visų asmenų, turinčių prieigą prie Užsakovo duomenų, prieigos teises;
b) visų asmenų, turinčių prieigą prie Užsakovo duomenų, veiksmų žurnalinius įrašus.
Tiekėjas per trumpiausią įmanomą laiką praneša Užsakovui, jei Tiekėjas susiduria su saugumo įvykiu, kuris neigiamai veikia Užsakovo duomenų konfidencialumą ar vientisumą.

	Paslaugų
tęstinumas
	Tiekėjas privalo:
a) laiku aptikti, sekti, eskaluoti ir pašalinti visus faktinius (ar galimus) incidentus, gedimus, saugumo įvykių ar kitą operatyvinę riziką;
b) kontroliuojamu būdu tikrinti, tvirtinti ir diegti Tiekėjų sistemų pakeitimus, kuo mažiau trikdydami Užsakovą;
c) suplanuoti, įgyvendinti ir reguliariai išbandyti tinkamas organizacines ir technines priemones, reikalingas Užsakovui teikiamoms paslaugoms palaikyti ar greitai atkurti, jei kyla pagrįstai numatomų trikdančių įvykių;
d) užtikrinti, kad bet kuriai atsarginei ar alternatyviajai vietai, naudojamai Tiekėjo paslaugų tęstinumui užtikrinti, būtų taikomos informacijos saugumo kontrolės, lygiavertės galiojančioms tame objekte, iš kurio Tiekėjas paprastai vykdo paslaugų tiekimą.

	Vartotojų ir
slaptažodžių
apsaugos
reikalavimai
	Papildant skyriuje Sistemų valdymas ir infrastruktūros saugumas nurodytas slaptažodžių politikos nuostatas, Tiekėjas privalo užtikrinti:
a) Dviejų veiksnių autentifikavimas (2FA): visos paskyros, turinčios prieigą prie sistemų, kuriose tvarkomi Užsakovo duomenys, privalo naudoti dviejų veiksnių autentifikavimą (2FA). Leistini antrojo veiksnio metodai: TOTP programelė (pvz., Google Authenticator, Microsoft Authenticator), SMS patvirtinimo kodas arba aparatinis saugos raktas (pvz., FIDO2/WebAuthn);
b) Paskyros blokavimas: paskyra užblokuojama automatiskai po 5 nesekmingų prisijungimo bandymų. Atblokavimas galimas tik per oficialią IT administratoriaus procedurą. Kiekvienas blokavimo atvejis registruojamas saugumo žurnale.
c) Paskyrų gyvavimo ciklas: naujos paskyros kuriamos tik gavus rašytinį patvirtinimo iš atsakingo vadovo. Darbuotojui nutraukus darbo sutartį ar pasikeitėjus funkcijoms, prieigos teisės panaikinamos tą pačią darbo dieną.

	Kibernetinio saugumo reikalavimai
	Užsakovas, kaip sveikatos priežiūros įstaiga, yra esminis subjektas pagal 2022/2555/ES (NIS2) direktyvos I priedo 5 punktą (sveikatos sektorius) ir Lietuvos Respublikos kibernetinio saugumo įstatymo 2 straipsnį. Užsakovas nustato žemiau nurodytus privalomus kibernetinio saugumo reikalavimus Tiekėjui. Tiekėjas jų privalo laikytis kaip sutartinės pareigos, nepriklausomai nuo to, ar Tiekėjas pats yra NIS2 ar LR kibernetinio saugumo įstatymo tiesiogiai reguliuojamas subjektas.
Tiekėjas privalo turėti ir taikyti dokumentuotą kibernetinio saugumo rizikos valdymo sistemą, apimančią visas sistemas ir procesus, naudojamus teikiant paslaugas Užsakovui. Sistema turi apimti:
a) Nuolatinį techninį ir organizacinį rizikų identifikavimą: sistemingas grėsmių ir pažeidžiamumų inventorizavimas ne rečiau kaip kartą per metus ir po kiekvieno reikšmingo infrastruktūros pakeitimo.
b) Rizikos vertinimo metodiką: kiekvienai identifikuotai rizikai privalo būti įvertinta jos tikimybė ir galimas poveikis Užsakovo duomenims ir paslaugų tęstinumui; rezultatai dokumentuojami.
c) Rizikos mažinimo priemonių planą: kiekvienai reikšmingai rizikai privalo būti numatytos konkrečios mažinimo priemonės su įgyvendinimo terminais ir atsakingais asmenimis;
d) Reguliarią peržiūrą: rizikos vertinimas ir priemonių planas peržiūrimi ne rečiau kaip kartą per metus; Užsakovui pareikalavus – pateikiama rizikos valdymo ataskaita per 10 darbo dienų.
Tiekėjas privalo turėti dokumentuotą kibernetinio saugumo incidentų valdymo procedūrą, apimančią aptikimo, atsakymo, eskalavimo ir atkūrimo veiksmus.

Pranešimo terminai
	Nr.
	Incidento tipas
	Pranešimo terminas Užsakovui
	Pranešimo turinys

	1
	Reikšmingas incidentas (sistema nepasiekiama, duomenų pažeidimas)
	Per 24 valandas nuo aptikimo
	Pradinis pranešimas su pirmine informacija

	2
	Reikšmingo incidento atnaujinta ataskaita
	Per 72 valandas
	Poveikio įvertinimas, grėsmės identifikavimas

	3
	Galutinis incidento pranešimas
	Per 5 dienas nuo incidento užbaigimo
	Priežastys, taikytos priemonės, prevencija ateityje

	4
	Kiti saugumo įvykiai (ne reikšmingi, bet aktualūs)
	Per 5 darbo dienas
	Įvykio aprašymas ir taikytos priemonės



Tiekėjas žino, kad 24 valandų terminas yra skirtas tam, kad Užsakovas galėtų laikytis BDAR 33 straipsnio pareigos pranešti Valstybinei duomenų apsaugos inspekcijai (VDAI) per 72 valandas. Pavėluotas Tiekėjo pranešimas, dėl kurio Užsakovui skiriamos reguliatoriaus sankcijos, bus visiškai perkeliamas Tiekėjui.

Prieigos valdymas ir kriptografija: Tiekėjas privalo taikyti mažiausių privilegijų principą visose sistemose. Duomenys perduodami tik naudojant TLS 1.2 ar naujesnę versiją; draudžiama naudoti SSL, TLS 1.0, TLS 1.1. Ramybės būsenos duomenys šifruojami AES-256 ar lygiaverciu standartu.

Tiekėjas privalo užtikrinti, kad visi subtiekėjai ir kitos trečiosios šalys, dalyvaujančios teikiant paslaugas Užsakovui ar turinčios prieigą prie Užsakovo duomenų, atitiktų lygiaverčius kibernetinio saugumo reikalavimus:
a) Prieš sudarant sutartį su subtiekėju, Tiekėjas privalo gauti raštišką Užsakovo sutikimą;
b) Tiekėjas privalo įtraukti į sutartis su subtiekėjais kibernetinio saugumo reikalavimų nuostatas ir Užsakovui prašant – leisti patikrinti;
c) Tiekėjas lieka visiškai atsakingas Užsakovui už bet kokį subtiekėjo sukelto incidento padarinius – subtiekėjo pažeidimas laikomas Tiekėjo pažeidimu.
d) Tiekėjas privalo turėti aktualų sąrašą visų subtiekėjų, kurie turi prieigą prie Užsakovo duomenų ar sistemų, ir pateikti jį Užsakovui per 3 (tris) darbo dienas pareikalavus.

Tiekėjas privalo turėti ir reguliariai testuoti verslo tęstinumo planą (BCP) bei veiklos atkūrimo po incidento planą (DRP), apimančius paslaugas, teikiamas Užsakovui:
a) Planai turi būti dokumentuoti ir pateikiami Užsakovui pareikalavus per 10 darbo dienų.
b) Planai testuojami ne rečiau kaip kartą per metus; testavimo ataskaita pateikiama Užsakovui per 10 darbo dienų po testavimo.
c) Atkūrimo laiko tikslas (RTO) kritinių incidentų atveju (Užsakovo duomenys nepasiekiami): ne ilgiau kaip 4 (keturios) valandos.
d) Atkūrimo taško tikslas (RPO – maksimalus leistinas duomenų praradimas): ne daugiau kaip 24 (dvidešimt keturios) valandos.
e) Atsarginės kopijos saugomos geografiškai atskiroje vietoje; kopijų atkūrimas testuojamas ne rečiau kaip kartą per ketvirtį.

Saugumo mokymai: Tiekėjas privalo organizuoti reguliarius (ne rečiau kaip kartą per metus) kibernetinio saugumo mokymus visiems darbuotojams, turinčiems prieigą prie sistemų ar duomenų, susijusių su Užsakovo paslaugomis. Mokymai turi apimti: sukciavimo atpažinimą, socialinę inžinieriją, saugų darbą su slaptažodžiais.

Auditas ir atitikties tikrinimas: Tiekėjas privalo sudaryti galimybę Užsakovui arba jo įgaliotam auditoriui atlikti saugumo auditą ne rečiau kaip kartą per metus. Metinė saugumo atitikties ataskaita pateikiama Užsakovui, patvirtinanti NIS2 reikalavimų laikymasi.

